recursal/SuperWikiNEXT-32B huggingface dataset:
**Свети 40 Маченици** (грчки: *Ιερός Ναός Αγίων Σαράντα Μαρτύρων*) — црква во градот Сер, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм.

Историја
--------

Црквата се наоѓа на улица „Марко Бочвар" бр. 70 – 77. Почнала да се гради во 1952 г. на местото на црква изградена во 1946 г. Отворена е на 17 септември 1967 г. од митрополитот Константин Серско-нигритски. Претставува крстокуполна базилика со купола, три рамена и средишна апсида на исток. Во 1970 г. е изградена камбанаријата и други додатоци. Во црковниот двор е параклисот „Св. Евфимија, Св. Ирина Атињанка и Св. Ирина Кападокиска". Во храмот се чуваат дел од моштите на Светите 40 севастиски маченици, подарени од митрополитот Теолог Серско-нигритски.

Поврзано
--------

* Серско-нигритска епархија

Наводи
------

1. 1 2  „Ιερός Ναός Αγίων Σαράντα Μαρτύρων". Ιερά Μητρόπολη Σερρών και Νιγρίτης. Посетено на 12 декември 2017.
|  |
| --- |
|  **Рождество на Пресвета Богородица** |
|  |
| 
Поглед на црквата |
| **македонска православна црква** |
| **Епархија** | Брегалничка |
| **Архијерејско намесништво** | Кочанско |
| Местоположба |
|  |
| **Координати** | 42°02′56.5″N 22°27′02.3″E﻿ / ﻿42.049028° СГШ; 22.450639° ИГД﻿ / 42.049028; 22.450639Координати: 42°02′56.5″N 22°27′02.3″E﻿ / ﻿42.049028° СГШ; 22.450639° ИГД﻿ / 42.049028; 22.450639 |
| **Место** | Небојани |
|  **Општина** | Кочани |
|  **Држава** | Македонија |
| Општи податоци |
| **Покровител** | Богородица Марија |
|  **Завршено** | 1947 |
| Архитектонски опис |
|

**Рождество на Пресвета Богородица** – главна селска црква во селото Небојани. Сместена е во маалото Просија.

Историја
--------

Се претпоставува дека на местото на црквата во минатото имало крст каде што се собирале мештаните. Според легенда којашто ја прераскажувале постарите жители на селото, на местото седеле тројца селани и пред нив се појавила Богородица Марија. По тој повод, црквата била изградена во 1947 година.

Архитектура
-----------

Градбата на црквата има правоаголна основа со купола и полукружна апсида апсида на источната страна. Куполата има осумаголна основа и на секоја нејзина страна има по една монофора. Главениот влез на црквата е сместен на западната страна, а до него водат отворен трем и вестибил. Црквата има и спореден влез на јужната страна. Над вестибилот се издига камбанаријата којашто е со квадратна основа.

Дворот на црквата е ограден со метална ограда и во него има чешма.

Галерија
--------

* Поглед на цркватаПоглед на црквата
* Влезната порта од дворотВлезната порта од дворот
* Главниот влезГлавниот влез
* Споредниот влезСпоредниот влез
* КуполатаКуполата
* КамбанаријатаКамбанаријата
* Куполата (лево) и камбанаријата (десно)Куполата (лево) и камбанаријата (десно)
* АпсидатаАпсидата
* Чешма во дворотЧешма во дворот

Поврзано
--------

* Небојани
* Брегалничка епархија
* Кочанско архијерејско намесништво

Надворешни врски
----------------

* 

* Црква „Рождество на Пресвета Богородица" - Небојани на Ризницата ?
**Единаесетта кавадаречка македонска ударна бригада** — бригада на НОБ во Македонија. Бригадата била формирана на 3 октомври 1944 година во околината на Кавадарци.

Формирање
---------

Бригадата била формирана на 3 октомври 1944 година. Поедноставното име на бригадата е **Кавадаречка македонска ударна бригада**, но била формирана со формацискиот број **11 Македонска народноослободителна бригада**. Овој назив, или формациски број, бил преземен по укинувањето на 11 Кумановска македонска народноослободителна ударна бригада, која била споена со Третата македонска народноослободителна ударна бригада на 20 септември 1944. Во склопот на оваа бригада влегле борци и од 18 Дополнителна бригада од составот на 41 Македонската народноослободителна дивизија. Бригадата формациски влегувала со составот на 41 Македонска народноослободителна дивизија.

Дејствија
---------

Кавадаречката ударна бригада влглавно водела акции и дејствија против германските окупациони сили во Повардарието, односно за време на повлекувањето на Германците од Егејска Македонија и Грција. Потегот на дејствија биле Прилеп-Градско и Градско-Кавадарци, а нејзините најзначајни борби од тој регион се борбите кај село Дреново и село Грбавец.

Покрај тоа, бригадата учествувала и во акциите за ослободување на Неготино, а на 29 октомври и акциите за ослободување на Прилеп. Нејзините главни задачи биле затворање на преминот Плетвар. Градско бил ослободен на 8 ноември 1944. Од 15 до 18 ноември 1944, бригадата учествувала и при ослободувањето на Кичево и Гостивар. 

Во декември 1944 година се одвиле реорганизациските реформи и така 11 кавадаречка македонска народноослободителна ударна бригада, од Зајас се преселила во Охрид, и била припоена со 49 Македонска народноослободителна дивизија.

Наводи
------

1. 1 2 3 4 5  д-р Марјан Димитријевски „Македонската војска 1944-1945", Скопје, ИНИ, 1999 г. стр. ​117-118

Поврзано
--------

* НОВ

 

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Македонски бригади во Народноослободителната војска на Југославија |
| --- |
|  |
| **Главен штаб** |
|  |
| 
* Прва македонско-косовска
* Прва македонска
* Прва македонска автобригада
* Втора македонска
* Трета македонска
* Четврта македонска
* Четврта македонска албанска
* Петта македонска
* Шеста македонска
* Седма македонска
* Осма македонска
* Деветта македонска
* Десетта македонска
* Единаесетта македонска
* Дванаесетта македонска
* Тринаесетта македонска
* Бригада „Гоце Делчев"
* Четиринаесетта македонска
* Петнаесетта македонска
* Петнаесетта крушевска македонска
* Шеснаесетта македонска
* Седумнаесетта македонска
* Осумнаесетта македонска
* Деветнаесетта македонска
* Дваесетта македонска
* Дваесет и прва македонска
* Прва егејска

 | Петокрака ѕвезда со срп и чеканПетокрака ѕвезда со срп и чекан |

 |
Приказ на единичен квадрат.
**Единичен квадрат** е квадрат со страна чија должина е еднаква на 1.

Во реалната рамнина
-------------------

Во Декартовиот координатен систем со координати (x,y), единичниот квадрат е дефиниран како квадрат кој се состои од сите точки (x,y) за кои важи дека x и y лежат во единичниот интервал меѓу 0 и 1.

Дали единичниот интервал е отворен или затворен, или од која страна е затворен, ќе зависи од конкретната ситуација. Сепак, под единичен интервал најчесто се подразбира затворениот интервал [0,1]. Единичниот квадрат е квадрат чии страни се еднакви на 1.

Во комплексната рамнина
-----------------------

Во комплексната рамнина ќе важат истите забелешки ако се земе предвид дека комплексните броеви можат да се сметаат како подредени двојки од реални броеви. Во случај кога за единичен интервал го сметаме затворениот интервал [0,1], тогаш единичниот квадрат во комплексната рамнина ги содржи точките: {\displaystyle z\_{1}=0\,,z\_{2}=1\,,z\_{3}=1+i\,,z\_{4}=i}.

Како мерка
----------

Меѓународниот систем на мерни единици (SI), единичниот квадрат означува еден квадратен метар (1 м2).

Поврзано
--------

* Единичен интервал
* Единична кружница
* Единична сфера
* Единична коцка

Наводи
------

* Единичен квадрат - MathWorld (англиски)
**Единствена Опција** е рап група составена од двајца рап изведувачи Дејан Јанушев (Скит Скитара) и Марко Маринковиќ (Слаткаристика). Групата е активна од 2001 година и во седумгодишната работа, зад себе имаат оставено еден албум - *Рап Тврдина*, три видео спотови и многу бројни настапи во Македонија и околните држави. Нивни позначајни настапи биле како предгрупа на AfuRa (Македонија – 2006 г.) и настап на фестивалот Exit како најмлади изведувачи (Србија – 2006). Моментално работат на својот втор албум.

Наводи
------

1. ↑  „Единствена опција" на свирка во Тетово[*мртва врска*]; преземено од Утрински Весник (09.09.2007, 15:05)
2. ↑  "Единствена опција" на "Ем-Ти-Ви Адрија" Архивирано на 4 март 2016 г.; преземено од Вест ( Година: 6, Број:1880, Среда, 9/27/2006)
3. ↑  „Единствена опција" и „Пука козметика" ќе снимаат спот; преземено од Дневник (Датум: 01.09.2006, 14:01)

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |
**Свети Никола** (грчки: *Αγίου Νικολάου* — црква во селото Ниверо, Нигритско, Егејска Македонија. Влегува во состав на Серско-нигритската епархија на Цариградската патријаршија. Претставува парохиски храм на селото.

Во 1920-тите во селото се доселиле 200 грчки семејства и ја изградиле црквата „Св. Никола". Иконата „Пресв. Богородица Вратарница" датира од 1930 г. Храмот е повеќепати преуредуван, но постепено станал премал за потребите, па во 1988 г. е подигната велелепна трикорабна базилика со купола. Осветена е на 14 мај 1996 г. од митрополитот Максим Серско-нигритски.

Во парохијата влегуваат и параклисите „Живоносен Извор", „Св. Илија" и „Св. Троица".

Поврзано
--------

* Серско-нигритска епархија

Наводи
------

1. 1 2  „Ιερός Ναός Αγίου Νικολάου". Ιερά Μητρόπολη Σερρών και Νιγρίτης. Посетено на 24 октомври 2019.
**Школа за резервни офицери**, *Кнежевското воено училиште* (1889 - 1901) или *Школа за подготовка на резервни офицери*, е бугарско воено училиште во кое имаат право да се обучуваат лица, со средно и високо образование, кои одбиваат редовна воена служба во бугарската рамија. По завршувањето на школата ја добиваат титулата "старешина-водник" и продолжуваат да служат (што се смета за работно искуство во нивната офицерска подготовка) во редовите на бугарската армија, обично на командни позиции - најчесто помошник, заменик-командант или командант на вод. При отпуштањето од редовна воена служба и запишувањето во резерва на бугарската армија, старшините-водници се произведени во офицерскиот чин помлад поручник.

На 1 декември 1889 година во Военото училиште во Софија се создава курс за подготовка на резервни офицери. На 7 февруари 1901 година почнува да функционира Школата за резервни подпоручици во пешадијата со командант мајор Димитар Стојчев, а 3 години подоцна била основана Школата за резервни подпоручици во артилерија.

Со *Указ № 2* на кнезот Фердинанд I за преименувањето на унтерофицерската чета во *Школа за резервни офицери* (за подготовка на резервни подпоручици во пешадијата при Военото училиште на Фердинанд) се отворила посебна *"Школа за подготовка на резервни подпоручици"*.

Во 1908 година двете школи се обединуваат во школа за резервни офицери. Седиштето на школата е во Књажево (кварт во Софија). На 2 јуни 1945 година школата е преименувана во *Народна школа за резервни офицери "Христо Ботев"*. Во 1950 година седиштето на школата е преместено од Софија во Велико Трново. Од 1961 година училиштето се наоѓа во Плевен. Во 90-тите години на XX век училиштето е преименувано во *Школа за подготовка на резервни офицери*.

Извори
------

1. ↑  Плевенска музейна палата[*мртва врска*]
Шиши-одоши: а.- полнење, b.- празнење, c.- удар од камен - звук.
Јапонска чешма на Калемегдан – стилизиран шиши-одоши.
**Шиши-одоши** (ししおどし, 鹿威し) е посебна форма на чешма во јапонските градини – плашило за елени и може да се комбинира со каменен базен. Многу е привлечна и привлекува внимание како со формите така и со звукот. Примарно служела на селаните да ги отераат елените и дивите свињи од посевите. Подоцна претставувале елемент на промена во градината, бидејќи шупливиот бамбус при полнењето претегнува на едната страна и ја истура водата, а од спротивната страна е камен од кој се удира правејќи звук.

Наводи
------
**Есеи за позитивната економија** (англиски: *Essays in Positive Economics*) - книга на американскиот економист Милтон Фридман од 1953 година. Книгата содржи еден нов текст, „Методологијата на позитивната економија" и десет претходно објавени трудови.

Содржина
--------

Книгата се состои од четири дела:

* *Вовед* (*Introduction*)

„Методологијата на позитивната економија" („The Methodology of Positive Economics")
* *Теорија на цените* (*Price Theory*)

„Маршалската крива на побарувачката" („The Marshallian Demand Curve")
„Ефектите на данокот на доход и на акцизата врз благосостојбата" („The ‘Welfare’ Effects of an Income Tax and an Excise Tax")
* *Монетарна теорија и политика* (*Monetary Theory and Policy*)

„Ефектите на политиката на потполна вработеност врз економската стабилност: Формална анализа" („The Effects of a Full-Employment Policy on Economic Stability: A Formal Analysis")
„Монетарна и фискална рамка за економска стабилност" („A Monetary and Fiscal Framework for Economic Stability")
„Аргументите за флексибилни девизни курсеви" („The Case for Flexible Exchange Rates")
„Валута со резерви во стоки" („Commodity-Reserve Currency")
„Дискусија за инфлаторниот јаз" („Discussion of the Inflationary Gap")
„Коментари за монетарната политика" („Comments on Monetary Policy")
* *Коментари за методот* (*Comments on Method*)

„Ланге за ценовната флексибилност и вработеноста - Методолошка критика" („Lange on Price Flexibility and Employment – A Methodological Criticism")
„Лернер за Економијата на контролата" („Lerner on the Economics of Control")

Осврт кон делото
----------------

Книгата „Есеи за позитивната економија" била предмет на неколку рецензии, објавени во познати списанија. Така, во списанието *Economica*, Питер Њуман (*Peter Newman*) ја опишал книгата како „стимулативна, провокативна... но вредна за читање." Во рецензијата објавена во *Political Science Quarterly*, К. Е. Боулдинг (*K. E. Boulding*) ги споредува ставовите на Фридман со северен ветар против претенциозните сфаќања во модерната економија, но со искрена почит кон научната објективност. Најпосле, во *Review of Economics and Statistics*, Вилијам Баумол (*William J. Baumol*) ја оценува книгата како „сигурно едно од најсеопфатните изданија што се појавиле во поново време во економската теорија".

Наводи
------

1. ↑  Milton Friedman, *Essays in Positive Economics*. Chicago: University of Chicago Press, 1953.
2. ↑  Milton Friedman, *Essays in Positive Economics*. Chicago: University of Chicago Press, 1953.
Ерјон Тола (алпско скијање) влегува на стадионот на церемониjата за отворање на Зимските олимписки игри 2010 во ВанкуверЕрјон Тола (алпско скијање) влегува на стадионот на церемониjата за отворање на Зимските олимписки игри 2010 во Ванкувер
**Ерјон Тола** (роден на 15 декември 1986 година) - албански скијач во алпско скијање, кој ја претставувал Албанија на Зимските олимписки игри 2006, 2010, 2014 и 2018 година.

Живот
-----

Тола е роден во Тирана во 1986 година. Тој бил рангиран на последното место меѓу оние кои го завршија машкиот супер-Г, но завршил на 35. место во велеслалом во машка конкуренција. Тола завршил на 48. место во слалом во машка конкуренција и 63. во машки велеслалом на Зимските олимписки игри 2010 во Ванкувер. Тој тренира во Италија и живее во Червинија од 1992 година.

Во 2018 година тој и Суела Мехили ја претставувале Албанија на Зимските олимписки игри во Јужна Кореја. Тоа биле негови четврти и нејзини втори олимписки игри.

Наводи
------

1. 1 2  „Erjon Tola". Sports Reference. Архивирано од изворникот на 18 април 2020.
2. ↑  „Kartolina 2014". Albanian National Olympic Committee. Архивирано од изворникот на 2016-03-03. Посетено на 2020-12-27.
3. ↑  „Erjon Tola, Alpine Skiing". CBC Canada, VANCOUVER NOW.
4. ↑  CTV
5. ↑  Times, Tirana (2018-02-06). „Two Italy-based skiers represent Albania at South Korea's Winter Olympics". *Tirana Times* (англиски). Посетено на 27 декември 2020.

Надворешни врски
----------------

* Видеа од Ерјон Тола на Зимските олимписки игри 2010
**Шропшир** (англиски: *Shropshire* или *Salop*) – грофовија во англиската област Западен Мидлендс. **Салоп** е алтернативно скратено име на оваа област кое денес ретко се користи, освен во името на жителите на Шропшир: Салопијани (*Salopians*). Грофовијата се граничи со грофовиите: Чешир, Стафордшир, Вустершир, Херефордшир и со Велс на запад. Граничниот ѕид српрема Велс бил изграде во 9 век.

Грофовијата Шропшир е главно земјоделска. Историска престолниа е градот Шрузбери, но најголем град е Телфорд. Во грофовијата се наоѓа Коулбрукдејл, една од колепките на индустриската револуција во Англија и Железниот мост, првиот железен мост на светот.

Во оваа област се експлоатирале јаглен, олово, бакар и железна руда. Дополнителна предност е реката Северн која служи за транспорт.

Администрација
--------------

Железниот мост од 1779 година на реката Северн е под заштита на УНЕСКО како прв железен мост на светот.
Од 1 април 1998 година областа Телфорд и Рикин била издвоена од Шропшир. Со неа управува Советот на Телфорд и Рикин. Со останатите области од историската грофовија од 1 април 1999 година управува Советот на Шропшир (*Shropshire Council*).

Наводи
------

Надворешнји врски
-----------------

|  |  |
| --- | --- |
| Ризница | „Шропшир" на Ризницата ? |

|  |  |
| --- | --- |
|  | Википатување има туристички водич за ***Shropshire***. |

* Shropshire Council
* Шропшир на Curlie (англиски)
* Shropshire Star
* Images of Shropshire at the English Heritage Archive
* The History of Parliament: the House of Commons - Shropshire, County, 1386 to 1831

|  |  |  |  |  |
| --- | --- | --- | --- | --- |
| 

| * п
* р
* у
Церемонијални грофовии во Англија |
| --- |
|  |
| 
* Бакингемшир
* Бедфордшир
* Беркшир
* Бристол
* о. Вајт
* Вилтшир
* Ворикшир
* Вустершир
* Глостершир
* Голем Лондон
* Голем Манчестер
* Дарбишир
* Дарем
* Девон
* Дорсет
* Есекс
* Западен Јоркшир
* Западен Мидлендс
* Западен Сасекс
* Источен Рајдинг Јоркшир
* Источен Сасекс
* Јужен Јоркшир
* Камбрија
* Кембриџшир
* Кент
* Корнвол
* Ланкашир
* Лестершир
* Линколншир
* Лондонски Сити
* Мерсисајд
* Нортамберленд
* Нортхемптоншир
* Норфолк
* Нотингемшир
* Оксфордшир
* Ратленд
* Сари
* Сафолк
* Северен Јоркшир
* Сомерсет
* Стафордшир
* Тајн и Вер
* Хартфордшир
* Хемпшир
* Херефордшир
* Чешир
* Шропшир

 | Англија |

 |
**Жоашен де Беле** (француски: *Joachim du Bellay*, роден во  1522
 во Лире - починал на 1 јануари 1560

 во Париз) — француски поет и критичар.

Биографија
----------

Жоашен де Беле е роден во благородничко семејство во западна Франција. Тој студирал право во Поатје и Париз. Во 1549 година ги објавил првите сонети инспирирани од Петрарка. Во тоа време Жоашен де Беле се вклучил во активностите на Плејадата, литературна група, застапени за создавање на модерна литература на француски јазик. Во 1553 година тој заминал за Рим со својот братучед Жан де Беле, кардинал и познат дипломат. По враќањето во Франција во 1558 година објавил две збирки поезија, исполнети со меланхолија и горчлива иронија.

Почина во почетокот на 1560 година.

Дела
----

* „*La Défense et illustration de la langue française*" (1549)
* „*Olive*" (1549)
* „*Antiquités de Rome*" (1558)
* „*Regrets*" (1558)
Местоположбата на Штапелхолм во округот Шлезвиг-Фленсбург
**Штапелхолм** (германски: *Stapelholm*) — поранешна општинска заедница во округот Шлезвиг-Фленсбург, во Шлезвиг-Холштајн, Германија. Се наоѓала на северниот брег на реката Ајдер, околу 25 километри југозападно од градот Шлезвиг. Седиштето на општинската заедница било во Нордерштапел. Во јануари 2008 година била споена со општинската заедница Кроп за да ја создадат Кроп-Штапелхолм.

Општинската заедница Штапелхолм се состоела од следниве општини:

1. Бергенхузен
2. Ерфде
3. Мегердорф
4. Нордерштапел
5. Зидерштапел
6. Тилен
7. Волде

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°21′N 9°15′E﻿ / ﻿54.350° СГШ; 9.250° ИГД﻿ / 54.350; 9.250
**Дебора Ванкин** е американска писателка.

Животопис
---------

Дебора Ванкин живеела во Англија, Израел и Јапонија, а денес живее во Силверлејк, во близината на Лос Анџелес. Таа работи како уредничка на рубриката за книги и храна во весникот „LA Weekly", а исто така, таа објавувала текстови за храната и во други списанија и весници, како што е „Њујорк тајмс". На Универзитетот во Лос Анџелес го предавала предметот екранизација на книжевни дела.

Творештво
---------

Дебора Ванкин е соавторка на две книги: „Ташеновиот Лос Анџелес" (Taschen’s Los Angeles) и збирката есеи врз чија основа е снимен филмот „Според вистинска приказна (само со повеќе судири)" (Based on a true story (But with more crashes)). Нејзиниот расказ „Вики, Флеш и заводникот на продавачките на чевли" е објавен на македонски јазик во 2010 година, во збирката „Кокаински хроники", во издание на „Темплум".

Наводи
------

1. ↑  Гери Филипс и Џери Tервалон (уредници), *Кокаински хроники*, Темплум, Скопје, 2010, стр. 92.
**Ц/1760 А1** - **Голема комета од 1760 година** за прв пат била видена на 7 јануари 1760 година од страна на Абе Шевалие во Лисабон.

Шарл Месие исто така ја забележал кометата на 8 јануари 1760 година во Париз, во правец на Орион.

Кометата била негово трето откритие, а кометата беше 51-ва со пресметана орбита. Месие ја набљудувал кометата вкупно 6 дена.

Таа се приближила до Земјата на приближно 0,0682 астрономска единица (AУ) или 6,34 милиони милји. Ова е 17-то најблиско приближување на комета на сите времиња. Месие ѝ дал на кометата магнитуда оцена од 2,0, што ја прави лесно видлива со голо око. Месие и дал на кометата агол на издолжување од 140 степени.

Месие наиде на противење од астрономот на морнарицата Жозеф Николас Делисл, кој го вработил Месие од октомври 1751 година, бидејќи Делис не го го објавил откритието што го направил Месиер. Ова беше продолжение на недовербата што се развила помеѓу Месие и Делис, бидејќи Делис бавно ја објавувал работата направена од Месие во 1759 година; Месие независно ја открил Халеевата Комета на 21 јануари 1759 година, но бидејќи Месие се сомневал во исправноста на патот на Делис, Делис му наредил на Месие да продолжи да ја набљудува кометата и одбил да го објави своето откритие. Делис очигледно подоцна се предомислил и го објавил откритието на 1 април 1759 година, но други француски астрономи го дискредитирале тврдењето на Делис, означувајќи го откритието како првоаприлска шега. Делис се пензионирал во 1760 година.

Кометата била на околу 216 ае од Сонцето.

Наводи
------

1. ↑  C / 1760 A1 [*мртва врска*]
**Хју Далас** (роден на 26 октомври 1957

 во Алантон) е пензиониран фудбалски судија. Тој судел на Светското првенство 1998 година како и на Светското првенство во фудбал 2002, каде бил назначен за четврти судија во финалето. Тој исто така судел и на Летните олимписки игри во Атланта 1996, во финалето на Купот на УЕФА 1999 и голем број на натпревари од Лигата на шампионите.

Од јуни 2009 до ноември 2010 тој бил делегат на судиите во Шкотската фудбалска асоцијација.

Наводи
------

1. ↑  „Dallas appointed as SFA's Head of Referee Development". Tribalfootball.com. 2009-06-13. Посетено на 2010-06-29.

Надворешни врски
----------------

* Статија за судењето на Хју Далас

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Света Ксенија и Свети Нектариј** (грчки: *Οσία Ξένη - Άγιος Νεκτάριος*) — црква во градот Солун, Егејска Македонија. Влегува во состав на Солунската епархија на Цариградската патријаршија.

Храмот се наоѓа во населбата Харилау, на улица „„Папанастасиос" бр 127. Изградена е од 1922 до 1924 г. од грчките доселеници од Мала Азија и претставува нивен парохиски храм. Нејзината изградба ја овозможил претседателот на Првото градежно друштво Епаминондас Харилаос и храмот го нарекол по мајка му Поликсена.

По завршувањето на новиот парохиски храм „Св. Ксенија" (1967), сместен на улицата „Мараслис", црквата го добила името „Св. Ксенија и Св. Нектариј" и станала негов параклис, но продолжила да работи како редовна парохиска црква. Свети Нектари е додаден како покровител бидејќи на ова подрачје живееле многу старостилци, и за да се истакне дека црквата е потчинета на Солунската митрополија. Во 1979 г. црквата е целосно обновена, вклучувајќи ги ѕидовите, покривот и фасадата. Во 1993 г. е изработен резбан иконостас по цена од 5.800.000 драхми, на кој има икона на Света Ксенија од 1945 г. Во 2013 г. се извршени нови подновителни зафати.

Поврзано
--------

* Солунска епархија

Наводи
------

1. ↑  „Οσία Ξένη - Άγιος Νεκτάριος". Ιερά Μητρόπολη Θεσσαλονίκης. Посетено на 10 октомври 2016.
2. 1 2 3  Τερμεντζόγλου, Γεώργιος Κ (2013). *Εγκαίνια νεότερων ναών της Θεσσαλονίκης (1912-2011)* (PDF). Θεσσαλονίκη: Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Ποιμαντικής και Κοινωνικής Θεολογίας. стр. 57.
**„Доротеј"** — српски и југословенски филм од 1981 година, во режија на Здравко Велимировиќ. Главните улоги ги играат: Гојко Шантиќ, Горица Поповиќ, Велимир Бата Живојиновиќ, Дарко Дамевски и Вељко Мандиќ.

Синопсис
--------

Дејствието на филмот се одвива во феудалната Србија во 1308. година. Монахот Доротеј доаѓа во еден манастир за да го лечи стариот игумен. Монахот Никанор има намера да го преземе раководството на манастирот, па неговата недоверба кон Доротеј се претвора во отворен судир, откако ќе оздрави игуменот. Во народот се раширува гласот дека Доротеј е чудотворец и благородникот Лауш го повикува Доротеј да го излечи од раната која му се влошува. Истовремено, заповедникот на војската Дадар ѝ се наметнува на господарката Јелена, сопругата на Лауш, надевајќи се дека Лауш ќе умре и дека тој ќе преземе власта. Јелена му се приближува на Доротеј, кој лечи без да ги дели луѓето по положбата, туку по страдањето. Природно, меѓу нив се создава духовна врска која прераснува во љубов. Тогаш се будат мрачните сили на злото. Никанор и Дадар ја губат последната можност за освојување на власта, а во нивниот свет нема место за човечноста и за љубовта.

Наводи
------

1. ↑  РТС, Доротеј (пристапено на 14.11.2021)
У-кулата или Дортмунд У е поранешна зграда во пиварницата во градот Дортмунд, Германија. Од 2010 година служи како центар за уметност и креативност, домување меѓу другите објекти на Музејот Ostwall .

Историја
--------

Тоа била првата висока изградба во Дортмунд, помеѓу 1926 и 1927 година. Пиварницата на Унијата ја искористи оваа зграда за ферментација и складирање на нивните производи.

Во 1994 година пиварницата и сите нејзини околни згради биле затворени и урнати; само У-кулата во Дортмунд била поштедена поради тоа што има статус на обележја. Во јануари 2008 година, У-Кулата во Дортмунд било одлучено да се реновира како предводен проект за "Рур 2010 - културна престолнина на Европа". Денес се смета за едно од централните места на Дортмунд, во кое се нудат креативни угостителски и настани за настани.

Денес
-----

Дортмунд покажува уметнички дела од XX и XXI век, развива иновативни концепти на културно образование во дигиталното доба, иницира партнерства помеѓу уметноста и науката и соработува со различни играчи во контекст на креативните индустрии. Како центар на меѓународен калибар во Северна Рајна-Вестфалија, тој е партнер за регионални, како и меѓународни проекти и соработува со други меѓународни институции во интердисциплинарната област. "У" ќе отелотворува иновативна практика на пресекот на уметноста, истражувањето, креативноста, културното образование и економијата.

Тоа е јавно место за истражување и студирање, како и за искуството и дискурсот околу уметноста, медиумите и денешната култура за сите граѓани и возрасти. "У" се заснова на соработка на различни корисници на зградата У-Кула: Музејот Ostwall, Hartware MedienKunstVerein, Канцеларијата за култура на градот Дортмунд, Универзитетот за применети науки и уметности во Дортмунд, Универзитетот ТУ Дортмунд, Европскиот центар за креативна економија (ecce) и здружението U Cinema, кои работат на форумот RWE. Кулинарските понуди се обезбедени на подот U7 од ресторанот View.

Дортмунд У беше отворен во рамките на RUHR.2010 - Европски главен град на културата.

Фото галерија
-------------

* Dortmunder U-кула со кровна конструкција Dortmunder U-кула со кровна конструкција
* Dortmunder U-кула во зори Dortmunder U-кула во зори
* Формирање на нова урбана четвртина Формирање на нова урбана четвртина

Наводи
------

1. ↑  Neville Walker, Christian Williams, James Stewart - The Rough Guide to Germany 1848362536- 2009 - Page 655 "Though the old Union brewery with its giant illuminated "U" still looms on the skyline, it's overshadowed by the city's funky new skyscrapers ..."

Надворешни врски
----------------

* Официјално мрежно место (англиски)
* Информации за посетители *застарени*
Paleo-Eskimo culture (500 BCE–1500 CE) that preceded the Inuit in the Arctic of North AmericaПредлошка:SHORTDESC:Paleo-Eskimo culture (500 BCE–1500 CE) that preceded the Inuit in the Arctic of North AmericaДорсет резба на бела мечка пронајдена на островот ИглуликДорсет резба на морски цицачи
Максимален обем на културата „Доцна Дорсет" (500–1000 н.е.)
**Дорсетска култура** — палео-ескимска култура, која траела од 500 п.н.е. до меѓу н.е. 1000 и 1500, што следувало пред Дорсет и му претходело на Инуит во Арктикот на Северна Америка. Именувана е по Кејп Дорсет во Нунавут, Канада, каде се пронајдени првите докази за нејзиното постоење. Културата е дефинирана како четири фази, како резултат на различните технологии во врска со ловот и правењето алатки. Артефактите вклучуваат карактеристични триаголни крајни лопатки, светилки од сапун камен и распрскувачи .

Надворешни врски
----------------

* Дорсетска култура на Ризницата
* "Dorset Culture in Nunavik", Avataq
* "In the bones of the world", *Nuntsiaq News*
* "Sadlermiut", *Canadian Encyclopedia*
* "Dorset Paleoeskimo Culture", Canada.ca.
**Дебарски Глас** (бугарски: *Дебърски гласъ*) бил весник на Дебарската просветна организација. Излегувал како седмичник во Софија, Бугарија. Првиот број излегол на 5 април 1909 година, додека последниот на 16 мај 1911. Одговорен уредник бил М. Македонски. Негова задача била да собира материјали за културната и политичката историја на градот Дебар и околината. Разгледувал историски, јазични и народносни прашања. Се отпечатиле 95 броја.

Наводи
------

1. ↑  *Македонска енциклопедија*. **I** (прво. изд.). МАНУ. ISBN 978-608-203-024-1.

Надворешни врски
----------------

* Дигитализирани броеви на Дебарски Глас
**Ден Роудс** (англиски: *Dan Rhodes*) (1972, Кент, Велика Британија) е британски писател, кој пишува раскази и романи.

Животопис
---------

Роудс е роден во 1972 година, во Кент, Велика Британија.

Творештво
---------

Роудс ги објавил збирките раскази "Антропологија и сто други раскази" и "Не ми ја кажувај вистината за љубовта", како и романот "Тимолеон Виета, врати се дома". Неговата збирка е објавена на македонски јазик во 2005 година, од издавачката куќа "Темплум", а во превод на Владимир Јанковски.

Наводи
------

1. ↑  "Белешка за авторот", во: Ден Роудс, *Антропологија и сто други раскази*, Темплум, Скопје, 2005, стр. 110.
**Жозеф Жофр** (Marshall Joseph Jacques Césaire Joffre) бил француски маршал. Тој бил командант на француските сили на Западниот фронт на почеток на Прва светска војна. Познат е по стратегијата на повлекување на сојузничките сили, нивна прерасподелба со која стратешки ги надмудрил Германците и извојувал победа во одлучувачката Прва битка на Марна во 1914 година.

Животопис
---------

Роден е на 12 јануари 1852 година во Ривесалт во Франција во лизарско семејство. Учел во Политехничко училиште. Своите први воени заслуги ги добил во Француско пруската војна. Како воен инженер поминал многу време во колониите на Франција, каде се истакнал и со свои воени тактики.
Бил командант со француските сили од 1914 – 1916 година, стратег на многу значајни и прочуени битки, но поради безизлезната состојба на фронтот во тој период, тој бил повлечен по германскиот напад на Верден и неуспешната сојузничка офанзива на реката Сома. Добил советодавни задолженија, но наскоро се повлекол од таа должност и заминал во САД каде водел успешни мисии.

За своите воени заслуги бил одликуван со врвни признанија, ордени и титули. Починал на 3 јануари 1931 година во Париз.

Наводи
------

1. ↑  Neillands, Robin The Death of Glory: the Western Front 1915 (John Murray, London, 2006) ISBN 978-0-7195-6245-7
**Ден на сите светци** (латински: *Sollemnitas Omnium Sanctorum*) — католички празник согласно календарот на Римокатоличката црква, а со него се празнуваат сите светци, како оние кои веќе се канонизирани, така и они кои сѐуште не се. *Денот на сите светци* се празнува на 1 ноември. Во православните цркви овој празник се обележува на Духовден и го означува завршувањето на велигденскиот дел од литургиската година.

Потекло
-------

Овој празник води потекло од IV век. Првите траги на општо прославување на сите светци се забележани најпрвин во Антиохија и тоа на Духовден. Овој обичај е забележан и во 74 хомилија на свети Јован Златоуст (407 год.) и така и до ден денес се задржал во источните православни цркви.

Папата Григориј III (731 - 741) го поместил овој празник на 1 ноември со цел да може да се совпадне со древниот келтски празник Савин (ирски: *Samhain*) кој го означувал почетокот на Новата година. На тој начин одговорил на барањата на ирските монаси.

Во времето на Карло Велики овој празник веќе пошироко се обележувал а кралот Луј Побожниот во 835 год. го прогласил за државен празник. Одлуката за тоа била донесена на „барање од страна на папата Григориј IV со согласност од сите епископи"

Денес
-----

Во календарот на Католичката црква, Денот на сите светци е означен како празничен ден, а во католичките земји тоа е воедно и државен празник. Во народот овој ден обично се поврзува со посета на гробиштата и уредување на гробовите, па така и со спомен на мртвите. Сепак, во Црквата Споменот на сите мртви верници или Духовден се обележува еден ден подоцна, на 2 ноември.

Освен во Католичката црква, овој ден се обележува и во Англиканската црква, како и во многу други евангелистички цркви, иако таму тој попримил други форми, во зависност од соодветната Црква.

Наводи
------

1. ↑  Marty, Martin E. (2007). *Lutheran questions, Lutheran answers: exploring Christian faith*. Minneapolis: Augsburg Fortress. стр. 127. ISBN 978-0-8066-5350-1. Посетено на 2 November 2011.
2. ↑  Willimon, William H. (2007). *United Methodist Beliefs*. Westminster John Knox Press. стр. 64. ISBN 9781611640618. Посетено на 30 October 2014.
3. ↑  The Catholic Encyclopedia (New York, Robert Appleton Company, 1907), s.v. "All Saints' Day".

Поврзано
--------

* Ноќ на вештерките

Надворешни врски
----------------

* Ден на сите светци — Католичка енциклопедија (англиски)
* Ден на сите светци — „Православна Англија" (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85003608
* GND: 4141927-3
* BNF: cb12187609q (податоци)
* NKC: ph892598

 |

 |
**Ево банке Цигане мој** е српска (војводинска) песна. Најчесто се класифицира како боемска или тамбурашка песна. Најпозната е нејзината изведба од Звонко Богдан.

Текст
-----

Ево банке, Цигане мој,  

Цигане мој, свирај ми ти!  

Ево банке, Цигане мој,  

Цигане мој, свирај ми ти!  

Ја ћу теби платити,  

ти ћеш мени свирати!  

Ево банке, Цигане мој,  

Цигане мој, свирај ми ти.  

Шампањ ћемо отворити,  

отворити и попити.  

Шампањ ћемо отворити,  

отворити и попити.  

А кад дође прави час,  

шампањ обориће нас!  

Ево банке, Цигане мој,  

Цигане мој, свирај ми ти!

Надворешни врски
----------------

**Ево банке Цигане мој** во изведба на *Звонко Богдан*[*мртва врска*]
**Цицвара** — вид храна, составен дел на српската, црногорската, крајишката и источнохерцеговската кујна. Се подготвува од жолто или бело пченкарно брашно со додавање на кајмак (скорупа). При подготовката мора да се внимава растопениот кајмак да биде под површината. Јадењето настанало на Дурмитор како Божиќна чест.

Се сервира во чинии. Се јаде со лажица. По желба се прелева со мед. Како прилог се служат компири и леб.

Со задоволство се става пред гостите (во Црна Гора со исечена свинска пршута, претставува најголема можна чест за оној пред кој се става).

Начин на подготовка и состојки
------------------------------

Потребни состојки:

* ½ л вода
* 200 гр зрел кајмак
* 200 гр пченкарно брашно

Кајмакот ставете го во жешка вода и ставете на шпорет да се вари на тивок оган. Кога водата ќе зоврие, полека додавајте го пченкарното брашно и полека мешајте со дрвена лажица додека цицварата не се згусне. Доколку користите инстант качамак, варете онолку колку што пишува на кесичката.

Поврзано
--------

* Белмуж
* Качамак
* Попара

Наводи
------

1. 1 2 3  „Tajna prave božićne cicvare". *life press magazin*. Посетено на 5. 2. 2020. Проверете ги датумските вредности во: `|accessdate=` (help)
2. 1 2  „cicvara". *Coolinarka*. Посетено на 5. 2. 2020. Проверете ги датумските вредности во: `|accessdate=` (help)
3. ↑  „Cicvara". *Вasta balkana*. Посетено на 25. 1. 2020. Проверете ги датумските вредности во: `|accessdate=` (help)

Извори
------

* Политика: Добра цицвара за сите гости
Структурна формула на полите "c"
**Цитохромот *c*** е најдобро испитан цитохром, бидејќи е доста стабилен и лесно се екстрахира. Молекулската маса му изнесува 12,000.

Добиен е во кристална состојба од различен биолошки материјал. Цитохромот *c* е базна белковина кој се состои од еден пептиден ланец изграден од 104 аминокиселини и еден хем. Хемот е врзан за пептидниот ланец двократно: железото со координативна врска е поврзано за остатоците на хистидинот и ковалентно, преку две винилни групи, за остатоците на цистеинот од пептидниот ланец. Хемот е сместен длабоко во пептидниот ланец, кој го обиколува од двете страни. Поради тоа, редуцираниот (феро) цитохром *c* не може да сврзе ни јаглерод моноксид, ниту пак директно да реагира со кислородот. Исто така, оксидираниот (фери) цитохром *c* не сврзува CN- јон.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
Цртеж на прокариотска клетка.
**Цитологија** или **клеточна биологија** — наука која ги проучува градбата и функцијата на клетката. Зборот цитологија доаѓа од грчките зборовите citos (*kytos*) = клетка и logos = наука. Со помош на микроскоп може да се видат физичките својства на клетката, животниот циклус, поделбата на клетката, физиологијата и комуницирањето на клетките меѓу себе.

Поделба на клетка
-----------------

Клетките се делат на прокариотски и еукариотски клетки. Прокариотските имаат поедноставна градба од еукариотските. Немаат вистинско јадро туку јадренце во кое се среќава ДНК без хистонски белковини. Генетскиот материјал (ДНК и РНК) не е одвоен со мембрана туку е во допир со надворешната средина на клетката додека кај еукариотска клетка генетскиот материјал е заграден со мембрана.
Мембраните кај еукариотската клетка имаат важна улога во структурата на различни органели. Органелите се меѓуклеточни структури кои имаат прецизна одредена функција во клетката напоредно со органите што имаат јасно одредени функции во организмот.

Надворешни врски
----------------

### Поврзани изданија

* Цитологија и генетика — списание (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85035240
* GND: 4070177-3
* BNF: cb119383754 (податоци)
* NDL: 00569968
* NKC: ph114277

 |

 |
Штерн-Герлахов експеримент: Атомите од сребро кои патуваат низ нехомогено магнетно поле и се пренасочуваат нагоре или надолу во зависност од нивниот спин; (1) печка, (2) зрак од атоми на сребро, (3) нехомогено магнетно поле, (4) класично очекуван резултат, (5) набљудуван резултат
**Штерн-Герлаховиот експеримент** покажал дека просторната ориентација на моментот на импулс е квантувана. Така, се покажало дека атомскиот систем има вродени квантни својства. Во првобитниот експеримент, атомите на сребро биле испраќани преку просторно променливо магнетно поле, што ги пренасочиле пред да го погодат екранот на детекторот, како што е лизгачко стакло. Честичките со различен од нула магнетен момент се оттргнуваат од правата патека, заради градиентот на магнетното поле. Екранот открива дискретни точки на акумулација, наместо континуирана дистрибуција, благодарение на нивниот квантуван спин. Историски гледано, овој експеримент бил пресуден во убедувањето на физичарите за реалноста на квантувањето на моментот на импулс во сите размерни атомски системи.

По неговото создавње од страна на Ото Штерн во 1921 година, експериментот за првпат успешно го спровел Волтер Герлах во почетокот на 1922 година.

Наводи
------

1. 1 2  Gerlach, W.; Stern, O. (1922). „Der experimentelle Nachweis der Richtungsquantelung im Magnetfeld". *Zeitschrift für Physik*. **9** (1): 349–352. Bibcode:септември .349G 1922ZPhy... септември .349G Проверете го `|bibcode=` length (help). doi:10.1007/BF01326983.
2. ↑  Allan Franklin and Slobodan Perovic. „Experiment in Physics, Appendix 5". Во Edward N. Zalta (уред.). *The Stanford Encyclopedia of Philosophy* (Winter 2016. изд.). Посетено на 2018-08-1426 февруари 2020. Проверете ги датумските вредности во: `|access-date=` (help)
3. ↑  Friedrich, B.; Herschbach, D. (2003). „Stern and Gerlach: How a Bad Cigar Helped Reorient Atomic Physics". *Physics Today*. **56** (12): 53. Bibcode:2003PhT....56l..53F. doi:10.1063/1.1650229.
4. ↑  Gerlach, W.; Stern, O. (1922). „Das magnetische Moment des Silberatoms". *Zeitschrift für Physik*. **9** (1): 353–355. Bibcode:септември .353G 1922ZPhy... септември .353G Проверете го `|bibcode=` length (help). doi:10.1007/BF01326984.
5. ↑  Gerlach, W.; Stern, O. (1922). „Der experimentelle Nachweis des magnetischen Moments des Silberatoms". *Zeitschrift für Physik*. **8**: 110–111. Bibcode:септември .349G 1922ZPhy... септември .349G Проверете го `|bibcode=` length (help). doi:10.1007/BF01329580.
**Штерју Влахов**, со псевдоним *Сербезов*, ( 1884
 во Просеник, Серско, Егејска Македонија — 15 септември 1924

 во Припечене, Петричко, Пиринска Македонија) — македонски револуционер, учесник во македонското револуционерно движење и деец на Внатрешната македонска револуционерна организација. Заедно со Динчо Вретенаров, тој е еден од физичките убијци на Тодор Александров.

Животопис
---------

Влахов е роден во 1884 година во Просеник, тогаш во Отоманското Царство. Учествува како доброволец во Македонско-одринското ополчение во текот на Балканските војни во четата на Георги Занков, во 1 чета при 11 серска дружина и здружената партизанска чета на МОО.

По 1919 година учествува во обновата на ВМРО во Петричко. Станува околиски војвода во Горноџумајско, но влегува во конфликт со претседателот на околиското окружно тело Аргир Манасиев и Михаил Монев блиски до Тодор Александров. Влахов отворено зборува против убиствата на комунистите и војводата Стефан во 1923 година по наредба на Михаил Монев, кој, пак, го обвинил Влахов за шпионажа во корист на комунистите.

Кон крајот на август 1924 година Влахов и Динчо Вретенаров го извршиле убиството на Тодор Александров на Пирин. Основната претпоствка е дека двајцата ја извршиле наредбата на Алеко Василев и Георги Атанасов, а според други убиството е спонтан израз на стравувањата на Штерју Влахов да биде елиминиран без пресуда .

По убиството, Штерју Влахов и Динчо Вретенаров се кријат во колиба во Препечен сè до почетокот на Горноџумајските настани. Во тоа време четата на Влахов, на чело со секретарот Атанас Џолев се наоѓа во Горна Џумаја. На 15 сепетмври, Влахов и Вретенаров биле опколени од четата на Милан Постоларски, дошло до вооружена претрелка по што куќата во кој се криеле била запалена, за да не паднат живи се самоубиле. Штерју се самоубил со истрел во устата, а Вретенаров се разнел со бомба. Нивните тела не биле закопани туку фрлени во реката Струма .

Наводи
------

1. ↑  д-р Стојан Киселиновски и др. (2000). *Македонски историски речник*. Скопје: ИНИ. стр. 108. ISBN 9989-624-46-1. Недостасува `|author1=` (help)
2. ↑  Гаджев, Иван. „Иван Михайлов - отвъд легендите", Том I, София 2007, Университетско издателство „Св. Климент Охридски", стр. 396-397
3. ↑  Виолета Ачковска и Никола Жежов, „Предавствата и атентатите во македонската историја", Скопје, 2004.
Штикла во кутивчеШтикла во кутивче
**Штикла** (✓, ✔, ☑ итн..) е симбол кој го означува концептот „да", како да речеме „да; ова е потврдено" или „да; ова е точниот одговор". Спротивен на тоа е знакот Х, иако кога стои самостојно може да има потврдно значење, (како да речеме на гласачко ливче).

Како дејство „**штиклирање**" или „**отшиклирање**" значи ставање или отстранување на таков знак. Ова наоѓа честа примена кај печатените и компјутерските обрасци кои бараат да се направи некаков избор.

Во Јапонија и Кореја за оваа намена се користи потврдниот „знак O" (уникоден симбол „◯"), наречен „маруџируши" (丸印).

Уникод
------

Уникод има разни сродни симболи:

| Симбол | Уникодна точка (Хекс) | Опис | Официјален назив |
| --- | --- | --- | --- |
| ✓ | U+2713 | Штикла | CHECK MARK |
| ✔ | U+2714 | Задебелена штикла | HEAVY CHECK MARK |
| ☐ | U+2610 | Квадрат | BALLOT BOX |
| ☑ | U+2611 | Квадрат со штикла | BALLOT BOX WITH CHECK |
|

Поврзано
--------

* X (знак)
* Рабуш
**Христо Апостолов** (1860-1912) — македонски револуционер, горноџумајски војвода и член на Македонската револуционерна организација.

Животопис
---------

Христо Апостолов е роден во 1860 година, во селото Брежани, Горноџумајско, тогаш во рамките на Отоманското Царство. Во 1898 година бил уапсен од турската власт и затворен во Беаз Куле во Солун. Зел учество во Горноџумајското востание во 1902 година, кое било организирано од Врховниот комитет. Учествувал во Илинденското востание во 1903 година.

Загинал на 8 октомври по стар стил, 1912 година, со целата своја чета во близина на родното село, во месноста Свети Мина.

Наводи
------

1. ↑  Енциклопедија ВМРО, Скопје, 2015, стр. 12
**Ден на Република Српска** — национален празник на Република Српска прогласен за неуставен од Уставниот суд на Босна и Херцеговина. Празникот се слави на 9 јануари, а негов неофицијален заштитник е Свети Архиѓакон Стефан, кој паѓа на истиот ден.

9 јануари 1992
--------------

На 9 јануари 1992 година во Сараево, неуставното собрание на српскиот народ во Босна и Херцеговина ја објави *Декларацијата за прогласување на Република на Српскиот народ на Босна и Херцеговина*, со главна цел, отцепување од Република Босна и Херцеговина, денес Босна и Херцеговина. Републиката е прогласена на териториите на Српските автономни региони, вклучувајќи ги и областите каде што Србите сочинуваат малцинство.

По уставната забрана од 2015 година
-----------------------------------

 Парада за Денот на Република Српска 2019 година во Бања Лука
Уставниот суд на Босна го прогласи празникот за неуставен на 26 ноември 2015 година. Пресудата беше игнорирана од владата на Република Српска.

Во 2016 година се одржа референдум за празникот, референдумот беше прогласен за неуставен од Уставниот суд на Босна и Херцеговина.

И покрај судската одлука дека празникот е неуставен и жестоките критики од страна на Бошњаците и дел од меѓународната заедница, низ цела Република Српска се одржуваат прослави, вклучително и паради и претстави.

Поврзано
--------

* Референдум за Националниот ден на Република Српска (2016)

Наводи
------

 

1. ↑  „Zakon o praznicima Republike Srpske". Zakoni (српски). People's Assembly of Republika Srpska. 27 July 2005. Архивирано од изворникот на 11 June 2009. Посетено на 10 April 2009.
2. ↑  Пријеми поводом Дана РС и крсне славе („РТРС", 4. јануар 2014), Посетено на 3. 1. 2017.
3. ↑
4. ↑
Поврзано: Црква Марија Магдалена (појаснување)

**„Марија Магдалена"** — руска црква која се наоѓа на Гетсиманската Планина, до Гетсиманската градина во Ерусалим, Израел.

Црквата е посветена на Марија Магдалена, голем поддржувач на делото на Исус Христос. Марија Магдалена била прва која отишла на гробот на Исус по неговото распнување на крстот, како и една од неговите следбеици.

Црквата била изградена во 1886 година во времето на цар Александар III кон почит кон неговата мајка Марија Александровна. Цркавата е изградена традиционално во руски стил.

Надворешни врски
----------------

|  |  |
| --- | --- |
| Ризница | „Црква Марија Магдалена" на Ризницата ? |

* Virtual Tour of inside Church of Maria Magdalene Архивирано на 7 јуни 2008 г.
* Virtual Tour of Jerusalem @ jerusalem360.com
* Jerusalem Photo Archive
* Russian Ecclestiastical Mission in Jerusalem Архивирано на 25 јули 2017 г.

|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |
**Грчкиот план** (руски: *Греческий проект*) на руската царица Екатерина II од 1780-тите за решавање на Источното прашање со делење на Отоманското Царство меѓу Руската Империја и Хабсбуршката монархија и враќање на Византиското Царство на територија, вклучувајќи Цариград, Тракија, Македонија, бугарските земји и со северна Грција, предводена од нејзиниот внук Константин Павловиќ.

Евгениј Бугарски го подготвува проектот.

Наводи
------

1. ↑  Жорж Кастелан (1999). „История на Балканите XIV-XX". Пловдив, „Хермес", 2002. превод Лиляна Цанева. Индекс 954-459-901-0, стр. 205.

Поврзано
--------

* Голема идеја